钦定古今图书集成/明伦汇编/氏族典/第208卷 > 曹确
## 钦定古今图书集成/明伦汇编/氏族典/第208卷 > 曹确

按《唐书曹确传》：“确字刚中，河南河南人。擢进士第，历
践中外官，累拜兵部侍郎。懿宗咸通中，以本官同中
书门下平章事，俄进中书侍郎。确邃儒术，器识方重，
动循法度。确居位六年，进尚书右仆射，以同平章事
出为镇海节度使，徙河中，卒。”始，毕𫍯与确同宰相，俱
有雅望，世谓“曹毕”云。